УпщIэхэмрэ жэуапхэмрэ
1.Сыт хуэдэ гуэныхь цIыхум япэ дыдэу илэжьар? Япэ дыдэу дунейм гуэныхьу щалэжьар пагэныращ. Iиблис зигъэпагэри, Алыхьым и жыIэм ебэкъуащ. Ар Iэдэм епэгэкIри, щхьэщэ хуищIын идатэкъым.
2. Къемэт махуэм япэ дыдэу жэуап щIэтхьынур сыт? Къемэт махуэм япэ дыдэу зыщIэупщIэнур нэмэзыращ.
3. Сыт хуэдэ сурэхэм ухуеджэмэ нэхъыфI лIам? ЛIам ухуеджэну нэхъыфIщ «Ясин», «Рэхьман», «Фатихьэ» сурэхэм.
4. Мэрем махуэхэм джумхьэ нэмэзыр мэжджытым щыщIын хуейщ жаIэри, ар бзылъхугъэхэми яхуэгъэза? Хьэуэ. Ар зыхуэгъэзар цIыхухъухэращ. Сыт хуэдэ нэмэзри бзылъхугъэхэм унэм щащIыныр нэхъыфIщ.
5. ЛIам и псэм укъищIэр пэж? Пэжщ. Уеблэмэ, хьэдис щыIэщ лIар щIалъхьауэ цIыхухэр щызэбгрыкIыжым и деж абыхэм я лъэ макъыр лIам зэрызэхихым теухуауэ.
